
Ministru kabineta sēdes protokollēmums

Informatīvais ziņojums "Kodolenerģētikas attīstības iespējas Latvijā"

· 1. Pieņemt zināšanai iesniegto informatīvo ziņojumu.
· 2. Klimata un enerģētikas ministrijai uzsākt sarunas ar Igaunijas Klimata ministriju, kas atbild par enerģētiku, lai padziļināti izvērtētu sadarbības iespējas ar Igauniju kodolenerģētikas regulējuma un uzraudzības ietvara izstrādē, kā arī atomelektrostacijas būvniecībā un ekspluatācijā, šāda sadarbības projekta ieguvumus no tehniskā un ekonomiskā viedokļa, potenciālās izmaksas un to finansēšanas avotus.
· 3. Klimata un enerģētikas ministrijai izstrādāt un klimata un enerģētikas ministram līdz 2025. gada 1. novembrim iesniegt Ministru kabinetā ziņojumu par šā protokollēmuma 2. punktā noteiktā uzdevuma izpildes rezultātiem, kā arī informāciju par to, vai ir uzsākts darbs pie kodolenerģijas programmas sākuma posma sagatavošanas.
· 4. Klimata un enerģētikas ministrijai līdz 2025. gada 1. septembrim uzsākt darbu pie kodolenerģijas programmas sākuma posma sagatavošanas, lai padziļināti izvērtētu kodolenerģijas attīstības normatīvo ietvaru, kodoldrošības un radiācijas drošības, fiziskās aizsardzības, elektrotīklu un cilvēkresursu (pieejamība un sagatavotība) attīstības, apkārtējās vides aizsardzības, radioaktīvo atkritumu glabāšanas un apglabāšanas prasības un iespējas, ieinteresēto pušu iesaistes ietvaru un citus veicamos pasākumus kodolenerģijas industrijas attīstībai Latvijā, un, ja nepieciešams, nodrošināt publisko iepirkumu, īstenojot atklātu, pārredzamu, nediskriminējošu un konkurenci nodrošinošu procedūru saskaņā ar normatīvajiem aktiem publisko iepirkumu jomā.
· 5. Klimata un enerģētikas ministrijai kodolenerģijas programmas sākuma posma sagatavošanu nodrošināt piešķirto valsts budžeta līdzekļu ietvaros.

